Villaen ligger fuldstændig fantastisk i den vestlge del af Kreta i en meget idyllisk lille gammel fiskerby, som turismen for længst har overtaget. Der er ikke langt til strand og dejligt badevand, men selve huset ligger trukket lidt tilbage og oppe i terrænet. Fuldstændig fantastisk. Huset har egen pool og op til flere terasser, hvor man kan nyde sol, pool, en forrygende udsigt og en stram coctail, hvis man lyster. Huset er stort nok til en familie på fem, som vi var, med rigeligt plads. Angelika har sans for detaljer, så alle tænkelige situationer, man som gæst kan komme ud for, er der tænkt på. Selv paraplyen står klar i skabet, hvis man får behov for en sådan. Køkkenet er overordentlig velindrettet, så der er rigeligt at alt, og der er både vaskemaskine og opvaskemaskine til rådighed.
Alt i alt har vi haft en fuldstændig fantastisk uge og i den grad nydt at være gæst hos Angelika. Selv i oktober er vandet til at bade i. Noget, der slog mig, da vi ankom, var faktisk, at det hører til sjældenhederne, at virkeligheden overgår hvad billederne viser, men det er tilfældet med Villa Oasis i Plaka.
Hvis man er til rigtig god mad, er det dog anbefalelsesværdigt at tage til fx Chania, som under alle omstændigheder er et must, når man er i den vestlige del af Kreta.